open-index/open-wikipedia-markdown huggingface dataset:
ইরাহিস্তান

**ইরাহিস্তান** () বা **ইরাহেস্তান** হল ইরানের দক্ষিণ ফার্স প্রদেশ ও পশ্চিম হোর্মোজগন প্রদেশ নিয়ে গঠিত একটি ঐতিহাসিক অঞ্চল।

ইরাহিস্তান নামক অঞ্চলটি বর্তমান ফার্স প্রদেশের কিছু কাউন্টি (লারেস্তান, খোঞ্জ কাউন্টি, গেরাশ কাউন্টি, লামের্দ কাউন্টি ও মোহর কাউন্টি) এবং হোর্মোজগন প্রদেশের বাস্তাক কাউন্টি, বান্দার লেংগেহ কাউন্টি ও পার্সি কাউন্টি নিয়ে গঠিত। এই অঞ্চলে গুরুত্ব সাসানীয় আমলে জনবসতির ব্যাপক সম্প্রসারণের মধ্য দিয়ে বৃদ্ধি পায়।

মধ্য যুগে অঞ্চলটি ১৬১০ সাল পর্যন্ত স্থানীয় জমিদাররা চালাত তারপর সফবীয় অভিযানের পর তারা ক্ষমতা হারিয়ে ফেলে। ত্রয়োদশ শতাব্দীতে লার শহরটি ইরাহিস্তানের বাণিজ্য ও ব্যবসা কেন্দ্র হয়ে উঠে এবং শহরটির জনসংখ্যা অন্যান্য ঐতিহাসিক শহর ও নগরগুলোকে ছাড়িয়ে দ্রুত বাড়তে থাকে। এই অঞ্চলের মানুষ ফার্সি ও আচোমে ভাষায় কথা বলে।

আচোমে জাতি আচোমে ভাষায় কথা বলে। এখন এই ভাষাটি বিলুপ্তির দিকে এবং বলা হচ্ছে এর আটটি উপভাষা মূলধারায় ফার্সিভাষীরা অধিকাংশ ক্ষেত্রে বুঝতে পারেন। আচোমে জাতি পারসিক বংশদ্ভূত। অধিকাংশ আচোমেরা সুন্নি মুসলিম, সাথে শিয়াও আছে তবে তারা সংখ্যালঘু। ত্রয়োদশ শতাব্দীরে লার শহর দক্ষিণ পারস্যের ব্যবসা বাণিজ্যের কেন্দ্র হয়ে উঠে। ইরাহিস্তান ছিল একটি অস্পষ্ট অঞ্চল, যারা কোন রাজনীতি এবং মূলধারার ফার্সিদের সাথে লড়াইয়ে লিপ্ত ছিলো না। এটা সম্ভব হয়েছিল সফবীয়দের আমলের স্বাধীন শাসনের কারণে, কিন্তু ব্রিটিশ সাম্রাজ্যের "অ্যান্টি পাইরেসি কোম্পানি" এবং রেজা শাহ পহলবির কেন্দ্রীয় নীতির সাথে আয়াতুল্লাহের নীতির ফলে তা পরবর্তীতে ব্যর্থ হয়। আহমদ এগতেদারী তার প্রাচীন লারেস্তান (১৯৫৫) বইতে উল্লেখ করেন:
 
"লারেস্তানের শহর, গ্রাম এবং বন্দরের সেই সমস্ত লোকদের জন্য যারা তাদের পূর্বপুরুষদের দেশে, এর গৌরবময় অতীত এবং এর জনশূন্য বর্তমান নিয়ে থেকেছেন। এবং যারা পারস্য উপসাগর এবং ভারতীয় মহাসাগরের দ্বীপে এবং ভারত, আরব এবং অন্যান্য স্থানের শহরগুলিতে জীবিকা অর্জনের জন্য অভিবাসনের কষ্ট সহ্য করেছেন তাদের জন্য। তারা তাদের প্রিয় জন্মস্থানকে আনন্দের সাথে স্মরণ করে এবং এখনও এর ধ্বংসের জন্য শোক করে।"

আচোমেরা নিজেদেরকে *খোদমুনি* বলে ডাকে, যার আক্ষরিক অর্থ হল "নিজেদের অংশ"।

## আরো দেখা
* গেরাশ
* বাস্তাক
* খোঞ্জ
* লামের্দ
* আছুমি
* আচোমে ভাষা

## তথ্যসূত্র

## বহিঃসংযোগ
* Gerash.com

বিষয়শ্রেণী:ফর্স প্রদেশ
বিষয়শ্রেণী:হোর্মোজগন প্রদেশ
পাত রিমলি

**পাত রিমলি**(বৈজ্ঞানিক নাম: *Rapala nissa (Kollar)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

## আকার
পাত রিমলি এর প্রসারিত অবস্থায় ডানার আকার ৩৮-৪০ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত পাত রিমলি এর উপপ্রজাতি হল-

* *Rapala nissa nissa* (Kollar, [1844]) – Himalayan Common Flash
* *Rapala nissa ranta* Swinhoe, 1897 – Jaintia Common Flash

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
রাশিয়ায় হিন্দুধর্ম

প্রাথমিকভাবে ধর্মীয় সংস্থা ইন্টারন্যাশনাল সোসাইটি ফর কৃষ্ণ কনসায়নেসের (ইসকন) পণ্ডিতগণের কাজকর্মের কারণে এবং ভারত থেকে ভ্রমণকারী স্বামী এবং ভারতীয় অভিবাসীদের ছোট সম্প্রদায়ের দ্বারা হিন্দুরা রাশিয়ায় ছড়িয়ে পড়েছে। ২০১২ সালের সরকারি আদমশুমারি অনুসারে, রাশিয়ায় ১,৪০,০০০ জন হিন্দু রয়েছে, যা রাশিয়ার মোট জনসংখ্যার ০.১% গঠন করে।

## ইতিহাস

রাশিয়ায় হিন্দুধর্মের ইতিহাস অন্তত ১৬তম শতকে শুরু হয়। যখন ১৫৫৬ সালে আস্ট্রাখান জয় করা হয়, তখন ছোট ভারতীয় সম্প্রদায় মস্কো রাজ্যের অংশ হয়ে ওঠে। প্রথম রাশিয়ান সম্রাট পিটার দ্য গ্রেট ১৮তম শতকের প্রথম দিকে আস্ট্রাখানের হিন্দুদের সঙ্গে দেখা করেছিলেন এবং তাদের অনুরোধে রুশ সিনেটকে হিন্দুদের বিশ্বাস রক্ষার জন্য একটি আইন জারি করতে বলেছিলেন। এটি ছিল বিদেশী ধর্ম রক্ষার জন্য রাশিয়ার প্রথম আইন।

ইন্টারন্যাশনাল সোসাইটি ফর কৃষ্ণ কনসায়নেসের (ইসকন) প্রতিষ্ঠাতা এ.সি. ভক্তিবেদান্ত স্বামী প্রভুপাদ ১৯৭১ সালে এটি রাশিয়ায় প্রবর্তন করেন। ইসকন ১৯৮৮ সালে প্রথমে একটি ধর্ম হিসাবে নিবন্ধিত হয়েছিল। পরে, এটি ১৯৯৮ সালে পুনরায় নিবন্ধিত হয়। একই বছরে, রাশিয়ায় ১২০ টি কৃষ্ণ সম্প্রদায় ছিল।

ভোলগা অঞ্চলে ২০০৭ সালে বিষ্ণুর প্রাচীন মূর্তি খনন করা হয়েছিল, যা রাশিয়ায় হিন্দু ধর্মের প্রতি আগ্রহ জাগিয়েছিল।
## জনসংখ্যা

২০১২ সালের সরকারী আদমশুমারি অনুসারে, হিন্দু ধর্ম পালন করে ১৪০,০০০ জন মানুষ যা মোট জনসংখ্যার ০.১%। এটি আলতাই প্রজাতন্ত্রের জনসংখ্যার ২%, সামারা ওব্লাস্টের ০.৫% , খাকাসিয়া , কাল্মিকিয়া , ব্রায়ানস্ক ওব্লাস্ট , কামচাটকা , কুরগান ওব্লাস্ট , টিউমেন ওব্লাস্ট এবং চেলিয়াবিনস্ক ওব্লাস্টে ০.৩%, সাভারডলভস্ক ওব্লাস্টে ০.৩%। ২% থেকে ০.৩% ইয়ামালিয়া , ক্রাসনোদর ক্রাই , স্ট্যাভ্রোপল ক্রাই , রোস্তভ ওব্লাস্ট এবং সাখালিন ওব্লাস্টে এবং অন্যান্য ফেডারেল বিষয়গুলিতে ০.১% থেকে ০.২%।
## বিশিষ্ট রাশিয়ান হিন্দু
* ইন্দ্রা দেবী (রাশিয়ান যোগ শিক্ষক)
* সতী কাজানোভা (রাশিয়ান গায়ক)
* ইয়েকাতেরিনা লিসিনা (রাশিয়ান বাস্কেটবল খেলোয়াড় যিনি ২০০৮ গ্রীষ্মকালীন অলিম্পিকে রাশিয়ান জাতীয় দলের হয়ে প্রতিদ্বন্দ্বিতা করেছিলেন)
## আরো পড়ুন
রাশিয়ার হিন্দু পরিষদ

## তথ্যসূত্র

বিষয়শ্রেণী:রাশিয়ায় হিন্দুধর্ম
বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:ইউরোপে হিন্দুধর্ম
লিথোফিলা রেডিক্যাটা

***লিথোফিলা রেডিক্যাটা*** *(Lithophila radicata)* অ্যামারান্থাসি পরিবারের অন্তর্ভুক্ত একটি উদ্ভিদ প্রজাতি। এটি ইকুয়েডরের অধিস্থানীয় বা এন্ডেমিক উদ্ভিদ।

## তথ্যসূত্র

বিষয়শ্রেণী:আইইউসিএন লাল তালিকার প্রায়-বিপদগ্রস্ত প্রজাতি
বিষয়শ্রেণী:লিথোফিলা
লিথোফিলা সাবস্কাপোসা

***লিথোফিলা সাবস্কাপোসা*** (*Lithophila subscaposa*) অ্যামারান্থাসি পরিবারের অন্তর্ভুক্ত একটি উদ্ভিদের প্রজাতি। এটি ইকুয়েডরের অধিস্থানীয় বা এন্ডেমিক উদ্ভিদ।

## তথ্যসূত্র

* 

বিষয়শ্রেণী:সংকটাপন্ন উদ্ভিদ
বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:লিথোফিলা
যুক্তরাজ্যে হিন্দুধর্ম

খ্রিস্টধর্ম ও ইসলাম ধর্মের পরে হিন্দুধর্ম যুক্তরাজ্যের তৃতীয় বৃহত্তম ধর্মীয় গোষ্ঠী; এই ধর্মটি দেশটির মোট জনসংখ্যার প্রায় ১.৫% মানুষ অনুসরণ করে। ১৯তম শতকের গোড়ার দিকে যুক্তরাজ্যে হিন্দুদের উপস্থিতি ছিল, কারণ সেই সময়ে ভারত ব্রিটিশ সাম্রাজ্যের অংশ ছিল। ব্রিটিশ ভারতীয় সেনাবাহিনীর অনেক ভারতীয়, বেশিরভাগই হিন্দু গ্রেট ব্রিটেন ও উত্তর আয়ারল্যান্ড যুক্তরাজ্যে বসতি স্থাপন করেছিল। ইংল্যান্ড ও ওয়েলসের ২০১১ সালের আদমশুমারি অনুসারে, ৮,১৭,০০০ জন বাসিন্দা (১.৫%) নিজেদেরকে হিন্দু বলে পরিচয় প্রদান করে। দক্ষিণ এশীয় বংশোদ্ভূতদের মধ্যে, যুক্তরাজ্যের হিন্দুরা (২৭%) দক্ষিণ এশীয় মুসলমানদের (৫৭%) পরে দ্বিতীয় বৃহত্তম গোষ্ঠী গঠন করেছে এবং যুক্তরাজ্যের ২০১১ সালের আদমশুমারিতে হিন্দুরা দক্ষিণ এশীয় শিখদের (১৪%) জনসংখ্যাকে ছাড়িয়ে গেছে।

বেশিরভাগ ব্রিটিশ হিন্দু অভিবাসী, প্রধানত ভারত থেকে, এবং এছাড়াও শ্রীলঙ্কা (প্রধানত তামিল) ও নেপাল থেকে উল্লেখযোগ্য সংখ্যক হিন্দু অভিবাসী রয়েছে। অল্প সংখ্যক হিন্দু পাকিস্তান, আফগানিস্তান, বাংলাদেশ, ও ভুটান থেকে এসেছেন। সাম্প্রতিক সময়ে, ইসকন ও অন্যান্য হিন্দু ধর্মপ্রচারক গোষ্ঠীর প্রচেষ্টা এবং যোগব্যায়াম, ধ্যান ও অন্যান্য হিন্দু অনুশীলনের ব্যাপক অনুসরণের কারণে, অনেক ব্রিটিশ নাগরিক হিন্দু ধর্ম গ্রহণ করেছেন, যার মধ্যে অনেক বিখ্যাত আমলা এবং জনপ্রিয় ব্যক্তিবর্গ রয়েছে।

## ইতিহাস

ব্রিটিশ হিন্দু জনসংখ্যার অন্তর্ভুক্ত রয়েছে সেই সকল জনগণ, যারা সরাসরি ভারতীয় উপমহাদেশ থেকে এসেছেন, যে সকল হিন্দুদের বংশধর মূলত অন্য দেশে চলে গিয়েছিলেন কিন্তু পরে যুক্তরাজ্যে পুনর্বাসিত হয়েছেন এবং যারা যুক্তরাজ্যে জন্মগ্রহণ করেছেন ও বেড়ে উঠেছেন। যুক্তরাজ্যে তৃতীয় বা চতুর্থ প্রজন্মের হিন্দুদের খুঁজে পাওয়া অস্বাভাবিক কিছু নয়।

যুক্তরাজ্যে হিন্দুদের অভিবাসনের তিনটি প্রধান ঢেউ বা তরঙ্গ দেখা গিয়েছে এবং অধিকাংশ হিন্দু অভিবাসন ঘটেছে দ্বিতীয় বিশ্বযুদ্ধের পর। প্রথম ঢেউটি ১৯৪৭ সালে ব্রিটিশ ভারতের স্বাধীনতা ও বিভাজনের সময় ঘটেছিল। এছাড়াও, ১৯৬০-এর দশকের গোড়ার দিকে কনজারভেটিভ স্বাস্থ্যমন্ত্রী দ্য আরটি হোন এনোক পাওয়েল ভারতীয় উপমহাদেশ থেকে প্রচুর সংখ্যক ডাক্তার নিয়োগ করেছিলেন। দ্বিতীয় তরঙ্গ বা ঢেউ ১৯৭০-এর দশকে প্রধানত পূর্ব আফ্রিকা থেকে বিশেষ করে উগান্ডা থেকে এশীয়দের বহিষ্কারের কারণে ঘটেছিল। পরে, সম্প্রদায়গুলি গায়ানা, ত্রিনিদাদ ও টোবাগো, মরিশাস ও ফিজি থেকে যুক্তরাজ্যে পৌঁছায়। অভিবাসনের শেষ তরঙ্গ ১৯৯০-এর দশকে শুরু হয়েছিল এবং এটি যুক্তরাজ্যের অভিবাসন নীতির ফলে ঘটেছিল, যা যুক্তরাজ্যে অধ্যয়ন ও অভিবাসনকে সহজ করে তুলেছিল।

## জনসংখ্যা

ইংল্যান্ডের জনসংখ্যার ১.৫% হিন্দুধর্ম অনুসরণ করে। স্কটল্যান্ডে হিন্দুদের সংখ্যা ০.৩১%, ও ওয়েলসে ০.৩৪%। অভিবাসী, গড়ের তুলনায় ভালো প্রজনন হার ও কিছু হিন্দুধর্মে ধর্মান্তরিত হওয়ার কারণে ইংল্যান্ড ও ওয়েলসে হিন্দু জনসংখ্যা উল্লেখযোগ্যভাবে বৃদ্ধি পেয়েছে।

২০১১ সালের আদমশুমারি অনুসারে, যুক্তরাজ্যে বসবাসকারী ৮,১৭,০০০ হিন্দুদের প্রায় অর্ধেকই লন্ডন মহানগর অঞ্চলের বাসিন্দা ছিল। সব বয়সের প্রায় ৩,০০,০০ জন ব্রিটিশ হিন্দু যুক্তরাজ্যে জন্মগ্রহণ করেছে।

যুক্তরাজ্যের হিন্দু জনসংখ্যা প্রধানত শহুরে, এবং  তাদের প্রতিনিধিত্ব পেশাদার ও ব্যবস্থাপক পদে তুলনামূলকভাবে বেশি।

## তথ্যসূত্র

বিষয়শ্রেণী:যুক্তরাজ্যে হিন্দুধর্ম
বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:যুক্তরাজ্যে ধর্ম
বিষয়শ্রেণী:যুক্তরাজ্যে ভারতীয় বিক্ষিপ্ত উদ্বাসন
২০২১–২২ নেপাল নারী ক্রিকেট দলের কাতার সফর

নেপাল নারী ক্রিকেট দল ২০২১ সালের নভেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য কাতার সফর করে। ম্যাচগুলো দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে খেলা হয়। এ ম্যাচগুলো ২০২১ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের জন্য নেপাল দলের প্রস্তুতি হিসেবে গণ্য হয়। সিরিজে নেপাল ৩–০ ব্যবধানে জয়ী হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

নেপাল ২০২১–২২
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ নেপালি ক্রিকেট
পরিগণনামূলক প্রতিমান

একটি **পরিগণনামূলক প্রতিমান** হল বাস্তব বিশ্বের কোনও জটিল ব্যবস্থার উপাদান, বৈশিষ্ট্য ও প্রক্রিয়াসমূহের এমন একটি সরলীকৃত গাণিতিক উপস্থাপন যার সাহায্যে পরিগণক যন্ত্রে ঐ ব্যবস্থাটির পরিগণকীয় ছদ্মায়ন করা যায় এবং এভাবে ঐ ব্যবস্থাটির কর্মপদ্ধতি ও আচরণ অধ্যয়ন করা যায়। একটি পরিগণনামূলক প্রতিমানে বহুসংখ্যক চলরাশি বা প্রচল থাকে যেগুলি দ্বারা গবেষণাধীন বাস্তব জটিল ব্যবস্থাটিকে চরিত্রায়িত করা হয়। এই প্রচলগুলির মান বাস্তব বিশ্বে পরিবর্তন বা পরিমাপ করা দুরূহ হতে পারে। কিন্তু পরিগণকীয় ছদ্মায়নে এই প্রচলগুলির আগম মানের পরিবর্তন সাধন করা হয় ও পরিগণক যন্ত্রে ছদ্ম ব্যবস্থাটি চালনা করা হয়; এর ফলে পরিগণনামূলক প্রতিমানটির নির্গম বা আউটপুটের মানে যে বিভিন্ন পরিবর্তন পরিলক্ষিত হয়, সেগুলি পর্যবেক্ষণ করে বাস্তব বিশ্বের ব্যবস্থাটির আচরণের ব্যাপারে পূর্বাভাস করা হয়। সাধারণত পরিগণনামূলক প্রতিমান চালনা করার জন্য ব্যাপক ক্ষমতাবিশিষ্ট পরিগণক যন্ত্রব্যবস্থার প্রয়োজন হয়।

দ্বিতীয় বিশ্বযুদ্ধের ঠিক পরে পারমাণবিক পদার্থবিজ্ঞান ও আবহাওয়াবিজ্ঞানে বৈজ্ঞানিক উপকরণ হিসেবে পরিগণনামূলক প্রতিমানের ব্যবহার শুরু হয়। ২১শ শতকে এসে পদার্থবিজ্ঞান (নভোপদার্থবিজ্ঞা, কণা পদার্থবিজ্ঞান), উপাদান বিজ্ঞান, প্রকৌশল, প্রবাহী বলবিজ্ঞান, জলবায়ু বিজ্ঞান, জীববিজ্ঞান (বিবর্তনমূলক জীববিজ্ঞান), রসায়ন, চিকিৎসাবিজ্ঞান, রোগবিস্তারবিজ্ঞান, বাস্তুবিজ্ঞান, অর্থশাস্ত্র, সিদ্ধান্ত তত্ত্ব, মনোবিজ্ঞান, সমাজবিজ্ঞান, সংজ্ঞানাত্মক বিজ্ঞান ও পরিগণক বিজ্ঞানসহ বহু বিভিন্ন ক্ষেত্রে পরিগণনামূলক প্রতিমানের ব্যাপক প্রয়োগ রয়েছে। যেমন জীববিজ্ঞানে পরিগণনামূলক প্রতিমান ব্যবহার করে কোনও সংক্রামক রোগের প্রাদুর্ভাব অধ্যয়ন করা হয়।

যে ব্যবস্থাটির উপরে গবেষণা সম্পাদন করা হয়, সেটি প্রায়শই একটি জটিল অরৈখিক ব্যবস্থা হয়ে থাকে, যার জন্য সরল, স্বজ্ঞামূলক বিশ্লেষণী সমাধান সুলভ নয়। তাই এক্ষেত্রে সমস্যাটির একটি গাণিতিক বিশ্লেষণী সমাধার নির্ণয় করার পরিবর্তে সেটির একটি পরিগণনামূলক প্রতিমান নির্মাণ করা হয় এবং প্রতিমানটির বিভিন্ন প্রচলের (প্যারামিটার) মান পরিগণক যন্ত্রে ওঠানামা করিয়ে ঐরূপ পরিবর্তনের কারণে প্রাপ্ত ফলাফলগুলির মধ্যকার পার্থক্য অধ্যয়ন করা হয়। 

কিছু সাধারণ পরিগণনামূলক প্রতিমানের মধ্যে রয়েছে আবহাওয়ার পূর্বাভাসমূলক প্রতিমান, ভূ-ছদ্মায়ক প্রতিমান, উড্ডয়ন ছদ্মায়ক প্রতিমান, আণবিক প্রোটিন ভাঁজকরণ প্রতিমান এবং স্নায়বিক জালিকাব্যবস্থা প্রতিমান।

## আরও দেখুন
* পরিগণনামূলক সংজ্ঞান 
* প্রত্যাবর্তনীয় পরিগণন 
* কারক-ভিত্তিক প্রতিমান 
* কৃত্রিম স্নায়বিক জালিকাব্যবস্থা 
* পরিগণনামূলক ভাষাবিজ্ঞান 
* পরিগণনামূলক মানব প্রতিমান 
* সিদ্ধান্ত ক্ষেত্র তত্ত্ব 
* সংজ্ঞানের পরিবর্তনশীল ব্যবস্থাদি প্রতিমান 
* ঝিল্লি পরিগণন 
* অভিধাব্যবস্থা 
* প্রোগ্রামিং ভাষা তত্ত্ব 
* অণুমাপনী ও বৃহৎ-মাপনী প্রতিমানসমূহ 

## তথ্যসূত্র

বিষয়শ্রেণী:পরিগণনার প্রতিমান
বিষয়শ্রেণী:গাণিতিক প্রতিরূপ নির্মাণ
পশ্চিমবঙ্গে নির্বাচন

ভারতের পশ্চিমবঙ্গ রাজ্যে নির্বাচিত অনুষ্ঠিত হয় ভারতীয় সংবিধানের নির্দেশিকা অনুযায়ী। পশ্চিমবঙ্গ বিধানসভা এককভাবেই স্থানীয় সংস্থাগুলির নির্বাচন-সংক্রান্ত আইন প্রণয়ন করে, কিন্তু রাজ্য স্তরের নির্বাচন-সংক্রান্ত আইনে কোনও পরিবর্তন আনতে ভারতীয় সংসদের অনুমোদনের প্রয়োজন হয়। এছাড়াও সংসদ ভারতীয় সংবিধানের ৩৫৬ ধারা বলে রাজ্য বিধানসভা ভেঙে দিয়ে রাষ্ট্রপতি শাসন জারি করার ক্ষমতার অধিকারী।

## লোকসভা নির্বাচন

## বিধানসভা নির্বাচন

## তথ্যসূত্র
আনুশে আশরাফ

**আনুশে আশরাফ** (জন্ম ১৪ এপ্রিল ১৯৮৩ করাচিতে) একজন পাকিস্তানি ভিজে এবং অভিনেত্রী। ভিজে হিসেবে তিনি মিউজিক চ্যানেল এমটিভি পাকিস্তানে নিয়োজিত হন। তিনি পিটিভি-এর জন্য একটি ১৩-পর্বের সিরিয়ালে সায়রা কাজমি পরিচালিত একটি নাটকেও অভিনয় করেছেন - যেটিতে তার ভূমিকা ছিল মেরিনা খান অভিনীত একজন সেরা বন্ধুর ভূমিকায়। তিনি এখন পন্ডস, ওয়ারিদ টেলিকম, ল'ৰেল, চিন্যেরে এবং এমটিভি-এর মতো ব্র্যান্ডের মুখপাত্র।

## প্রাথমিক জীবন
আনুশে আশরাফ পাকিস্তানের সিন্ধু প্রদেশের করাচিতে একটি মুসলিম পরিবারে জন্মগ্রহণ করেন। তার বাবা একজন ব্যবসায়ী এবং রান্নার তেলের কারখানার মালিক। তার দুই বোন আছে, নাতাশা এবং আলিজে।তিনি এ লেভেল শেষ করার পর, ইংরেজি সাহিত্যে বিএ করেছেন। তিনি ২০০২ এর প্রথম দিকে তার কর্মজীবন শুরু করেন।

## ব্যক্তিগত জীবন
তিনি বই পড়া, সাঁতার কাটা, ভ্রমণ করা উপভোগ করেন এবং প্রাণীদের খুব পছন্দ করেন। তিনি ওয়ার্ল্ড ওয়াইল্ডলাইফ ফান্ডের প্রতিনিধি এবং প্রাণীদের উদ্ধারকারী হিসেবে কাজ করছেন। তার বড় বোন, নাতাশা কিজিলবাশ, জালিম নাজরন সে এবং গোরায়ে রঙ কা জামানার মতো একাধিক পাকিস্তানি পপ মিউজিক ভিডিওতে মডেলিং করেছেন।

## কর্মজীবন
আনুশে আশরাফ পাকিস্তানের একজন তরুণ গতিশীল স্টাইল আইকন।তিনি ভিজে হিসাবে কর্মজীবন শুরু করেছিলেন এবং ফ্যাশন মডেলিং করেছেন এবং নিজে পোশাক উদ্যোগতার কাজ শুরু করেন। আনুশে আশরাফ বর্তমানে একজন সুপরিচিত ভিজে এবং অভিনেত্রী এবং এখন পাকিস্তানের একজন ফ্যাশন মডেল এবং ডিজাইনার। তিনি ২০০২ সালে সিন্ধু সঙ্গীতের জন্য ভিজে-এর প্রাথমিক স্ট্রিংগুলির একজন হিসাবে খ্যাতি অর্জন করেছিলেন।একজন ভিজে হওয়ার পর, তিনি সায়রা কাজমি পরিচালিত পাকিস্তান টেলিভিশনের একটি সিরিয়ালে অতিথি হিসেবে উপস্থিতি হতেন। তিনি বর্তমানে সিটি এফএম ৮৯-এর ব্রেকফাস্ট শোয়ের উপস্থাপক হিসাবে কাজ করছেন।

হাস্যোজ্জ্বল মুখ এবং প্রাণবন্ত ব্যক্তিত্বের এই তরুণ মডেল নিজেকে "বন্ধুত্বপূর্ণ, অতিশয় প্রেমময় ব্যক্তি" হিসাবে বর্ণনা করেছেন। তিনি সম্প্রতি অন্যান্য মডেলের সাথে ল'ওরিয়াল প্যারিসের একটি ফ্যাশন শ্যুটে উপস্থিত হয়েছেন।

অনুশে সম্প্রতি করাচিতে ব্লক সেভেন নামে তার বোনদের সাথে একটি নতুন পোশাক শিল্পের কাজ শুরু করেছেন।এটি একটি পশ্চিমা পোশাকের ব্র্যান্ড এবং আনুশে আশরাফ নিজেই তার প্রতিষ্ঠানের বাণিজ্যিক মুখপাত্র হিসেবে কাজ করছেন।

তিনি তার প্রতিষ্ঠান করাচিতে শুরু করেছেন এবং ভবিষ্যতে লাহোর এবং ইসলামাবাদে সম্প্রসারণের পরিকল্পনা করছেন৷

২০১২ সালের সেপ্টেম্বরে, আনুশে আশরাফ হেলথ টিভিতে সকালের অনুষ্ঠানে উপস্থাপক হিসেবে যোগ দেন।২০১৭ সালে তিনি আবার সংক্ষিপ্ত সময়ের জন্য নিযুক্ত হয়ে ছিলেন।

### ট্রেন্ডসেটার
আশরাফ পাকিস্তান টেলিভিশন, ইন্দাস টিভি এর সাথে কাজ করেছেন এবং বর্তমানে এমটিভি পাকিস্তান, এয়ারউয়াই মুসিক এবং স্টাইল ৩৬০ এর সাথে কাজ করছেন। তাকে উথ ওয়ে পোশাকে মডেলিং করতে দেখা যায়। তিনি সম্প্রতি এমটিভি ইন্ডিয়া দলের সাথে দেখা করতে ভারত ভ্রমণ করেছেন।

## টেলিভিশন
একজন অভিনেত্রী হিসাবে, তিনি সেহরা মে সফর, চিনার ঘাঁটি এবং সানপ সিরহি-তে করেছেন।

## পাকিস্তান আইডল
অনুশয় বর্তমানে মহিব মির্জার সাথে *পাকিস্তানি সঙ্গীত প্রতিযোগিতার অনুষ্ঠান পাকিস্তান আইডল* -এর সহ-উপস্থাপক হিসেবে কাজ করছেন, তিনি শোয়ের চূড়ান্ত ২৪ প্রতিযোগীদের সাথে পিয়ানো রাউন্ডে শোতে যোগদান করেছিলেন।

## তথ্যসূত্র

## বহিঃসংযোগ

* আনুশে আশরাফ-এর সাক্ষাৎকার
* স্পটলাইট: আনুশে আশরাফ

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:লাহোরের অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:লাহোরের ব্যক্তি
গোদা চিংড়ি

**গোদা চিংড়ি** (বৈজ্ঞানিক নাম; *Macrobrahcium rude*) হল 'পালামনইডা' পরিবারের অন্তর্ভুক্ত একটি চিংড়ির প্রজাতি। স্থানীয় ভাবে গোদা ইছা, পাইট্টা ইছা, ছোলা ইছা, কুচো চিংড়ি ইত্যাদি নামে পরিচিত।

## বিস্তৃত
এটি বাংলাদেশের স্থানীয় একটি প্রজাতি। বাংলাদেশের  দক্ষিণের নদী ও খাল এ প্রজাতিটি দেখা যায়। বিশেষ করে বাগেরহাট, বরিশাল, পটুয়াখালী এবং সুন্দরবনে এ প্রজাতির চিংড়ি বেশি দেখা যায়। ভারত, কেনিয়া, দক্ষিণ আফ্রিকা সহ বিভিন্ন দেশে বর্তমানে এ চিংড়ি পাওয়া যায়।

## খাদ্য
এ চিংড়ি সর্বভুক এবং বেশিরভাগ সময় শেওলা, কোমল ঘাস, বিভিন্ন ধরনের জৈব পদার্থ খেয়ে থাকে। জলজ উদ্ভিদের পাতা ও কাণ্ড, কোপেপড, মোলাস্কস, জলজ পোকামাকড়, কৃমি এবং অন্যান্য ক্রাস্টেসিয়ানও খেয়ে থাকে।

## স্বভাব
এরা লোনা ও স্বাদু দুই রকমের পানিতেই থাকতে পারে এবং স্বচ্ছ স্রোতে থাকতে বেশি পছন্দ করে। এরা রাতে বেশি সক্রিয় থাকে।

## তথ্যসূত্র


বিষয়শ্রেণী:ভোজ্য খোলকী
বিষয়শ্রেণী:বাণিজ্যিক খোলকী
বিষয়শ্রেণী:বাংলাদেশের মাছ
লিথোফিলা

***লিথোফিলা*** ( *Lithophila* ) অ্যামারান্থাসি পরিবারের অন্তর্ভুক্ত উদ্ভিদের একটি গণ। এর কিছু প্রজাতি ইকুয়েডরের অধিস্থানীয় বা এন্ডেমিক।

অন্তর্ভুক্ত প্রজাতিসমূহ:

* *[[লিথোফিলা রেডিক্যাটা]]* (*Lithophila radicata*)
* *[[লিথোফিলা সাবস্কাপোসা|লিথোফিলা সাবস্ক্যাপোসা]]* (*Lithophila subscaposa*)

বিষয়শ্রেণী:লিথোফিলা
আবদুল বাকি হাক্কানি

**আবদুল বাকি হাক্কানি বশির মোহাম্মদ,** বা **আব্দুল বাকী হাক্কানি** ( ; জন্ম ) একজন আফগান এবং তালেবানের জ্যেষ্ঠ সদস্য। ২০২১ সালের আগস্টে কাবুল পতনের পর তিনি আফগানিস্তান ইসলামী আমিরশাহীর উচ্চ শিক্ষা মন্ত্রী হন।

## শৈশব
আবদুল বাকী হাক্কানি ১৯৬০-১৯৬২ সালের দিকে জালালাবাদে জন্মগ্রহণ করেন।

## প্রশাসনিক কর্মজীবন

### ইসলামী আমিরাত (১৯৯৬-২০০১)
আফগানিস্তানের ইসলামিক এমিরেট (১৯৯৬-২০০১) চলাকালীন, আব্দুল বাকি খোস্ত ও পাকতিকা প্রদেশের গভর্নর এবং তথ্য ও সংস্কৃতির বিষয়ক ভাইস-মন্ত্রীর পদে অধিষ্ঠিত ছিলেন এবং পররাষ্ট্র মন্ত্রণালয়ের কনস্যুলেট বিভাগে কাজ করেছেন।

### ইসলামী আমিরাত (২০২১-বর্তমান)
২০২১ সালের আগস্টে, কাবুলের পতনের পর, আবদুল বাকি ভারপ্রাপ্ত উচ্চ শিক্ষামন্ত্রী হন। তিনি বলেছিলেন যে মহিলাদের অধ্যয়নের অধিকার রয়েছে তবে মহিলা শিক্ষার্থীরা পুরুষ শিক্ষার্থীদের জন্য আলাদা শ্রেণীকক্ষে পড়াশোনা করবে।

## নিষেধাজ্ঞা
ইসলামী আমিরাতে তার প্রশাসনিক ভূমিকার কারণে অর্থাৎ ২০০৩ সালে "সরকার বিরোধী সামরিক কার্যকলাপ" এবং ২০০৯ সালে "জঙ্গি কার্যকলাপ সংগঠিত করার" জন্য ইউরোপীয় ইউনিয়ন ২০১২ সালে, আব্দুল বাকীকে নিষেধাজ্ঞা দেয়।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:তালেবান নেতা
বিষয়শ্রেণী:জীবিত ব্যক্তি
বিষয়শ্রেণী:তালেবান সরকারের মন্ত্রী
হামিদুল্লাহ আখুন্দজাদা

**মোল্লা হামিদুল্লাহ আখুন্দজাদা** ( ) ৭ সেপ্টেম্বর ২০২১ সাল থেকে আফগানিস্তানের ইসলামিক আমিরাতের বেসামরিক বিমান চলাচল ও পরিবহন মন্ত্রী।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:তালেবান সরকারের মন্ত্রী
তুরস্কের রাষ্ট্রপতিদের তালিকা

নিম্নে তুরস্কের রাষ্ট্রপতির পদে অধিষ্ঠিত ব্যক্তিদের একটি **তালিকা** দেওয়া হলো। তুরস্কের স্বাধীনতা যুদ্ধের পর ১৯২৩ সালে প্রজাতান্ত্রিক সময়কালের সূচনা থেকে বারো জন রাষ্ট্রপ্রধান এই পদে অধিষ্ঠিত হয়েছেন।

## তালিকা
}
|ন্যায়বিচার ও উন্নয়ন দল
|}

## আরও দেখুন
* উসমানীয় সুলতানদের তালিকা

## তথ্যসূত্র

বিষয়শ্রেণী:তুরস্কের রাষ্ট্রপতি
বিষয়শ্রেণী:তুরস্কের রাজনৈতিক পদাধিকারীদের তালিকা
বিষয়শ্রেণী:জাতীয় রাষ্ট্রপতিদের তালিকা
বিষয়শ্রেণী:তুরস্কের রাষ্ট্রপ্রধান
তিমিশোয়ারা

**তিমিশোয়ারা** হল তিমিশ কাউন্টির রাজধানী শহর এবং পশ্চিম রোমানিয়ার প্রধান অর্থনৈতিক, সামাজিক ও সাংস্কৃতিক কেন্দ্র। বেগা নদীর তীরে অবস্থিত, তিমিশোয়ারাকে ঐতিহাসিক বানাতের অনানুষ্ঠানিক রাজধানী শহর হিসাবে বিবেচনা করা হয়, যেটিকে আজকাল ট্রান্সিলভেনিয়ার একটি উপ-অঞ্চল হিসেবে বিবেচিত করা হয়। এটি ১৮৪৮ সাল থেকে ১৮৬০ সাল পর্যন্ত সার্বীয় ভোজভোডিনার রাজধানী এবং সার্বীয় ভয়ভোডশিপ ও তেমেশওয়ারের বানাতের ছিল। তিমিশোয়ারা ২০১১ সালের আদমশুমারিতে ৩,১৯,২৭৯ জন বাসিন্দার সঙ্গে বুখারেস্ট ও ক্লুজ-নাপোকার পরে দেশের তৃতীয় সর্বাধিক জনবহুল শহর ছিল। শহরটির মহানগর অঞ্চল প্রায় অর্ধ মিলিয়ন বাসিন্দার আবাসস্থল, যখন টিমিশোয়ারা-আরাদ শহুরে অঞ্চলে টিমিশ ও আরাদ কাউন্টির জনসংখ্যার ৭০% এরও বেশি কেন্দ্রীভূত রয়েছে। তিমিশোয়ারা একটি বহুসংস্কৃতির শহর, যেখানে ২১ টি ভিন্ন জাতিসত্তা ও ১৮ টি ধর্মের উপস্থিতি রয়েছে। আন্তঃসাংস্কৃতিকতা দীর্ঘদিন ধরে দেশের পশ্চিমাঞ্চলের জন্য একটি বিশেষ বৈশিষ্ট্য। স্পা রিসর্ট বুজিয়াশ ও ব্যইলে ক্যলাচা শহর থেকে যথাক্রমে ৩০ কিমি ও ২৭ কিমি দূরে অবস্থিত, স্থান দুটি রোমান সময় থেকে আরোগ্য জলের বৈশিষ্ট্যের জন্য উল্লেখ করা হয়েছে।

অটোমান তুর্কিদের কাছ থেকে অস্ট্রীয়দের দ্বারা ১৭১৬ সালে জয়লাভ করা, তিমিশোয়ারা পরবর্তী শতাব্দীতে দুর্গের সঙ্গে ও চারপাশে অবস্থিত শহুরে কেন্দ্রে বিকশিত হয়েছিল। ১৯তম শতকের দ্বিতীয়ার্ধে, সামরিক প্রযুক্তিতে অনেক উন্নয়নের কারণে দুর্গটি তার উপযোগিতা হারাতে শুরু করে। প্রাক্তন দুর্গ ও সামরিক স্থানসমূহ ভেঙে ফেলা হয় এবং নতুন বুলেভার্ড ও উপকণ্ঠের সঙ্গে প্রতিস্থাপিত হয়েছিল। তিমিশোয়ারা হ্যাবসবার্গ রাজতন্ত্রের প্রথম শহর হিসাবে রাস্তার আলো (১৭৬০) এবং রাস্তার বৈদ্যুতিক বাতি দ্বারা ১৮৮৪ সালে আলোকিত প্রথম ইউরোপীয় শহর। এই শহরে হ্যাবসবার্গ রাজতন্ত্রে প্রথম পাবলিক লাইব্রেরি খোলা হয় এবং এখানে ভিয়েনার ২৪ বছর আগে পৌর হাসপাতাল তৈরি করা হয়। এছাড়াও, এটি দক্ষিণ-পূর্ব ইউরোপে প্রথম জার্মান সংবাদপত্র প্রকাশ করে (টেমসওয়ারের নাচরিচটেন)। তিমিশোয়ারা রোমানীয় বিপ্লবের সূচনা বিন্দু ছিল।

তিমিশোয়ারা হল রোমানিয়ার সবচেয়ে গুরুত্বপূর্ণ শিক্ষাকেন্দ্রসমূহের মধ্যে একটি, শহরের ছয়টি বিশ্ববিদ্যালয়ে প্রায় ৪০,০০০ জন শিক্ষার্থী নথিভুক্ত রয়েছে। রোমানিয়ার অন্যান্য অনেক বড় শহরের মতো, তিমিশোয়ারা বিশেষ করে দাঁতের যত্ন ও কসমেটিক সার্জারির জন্য একটি চিকিৎসা পর্যটন পরিষেবা প্রদান করে।  তিমিশোয়ারা রোমানীয় চিকিৎসায় বেশ কিছু অগ্রগতি করেছে, যার মধ্যে প্রথম ইন ভিট্রো ফার্টিলাইজেশন, প্রথম লেজার হৃৎপিণ্ডের অস্ত্রোপচার ও প্রথম স্টেম সেল প্রতিস্থাপন। একটি প্রযুক্তি কেন্দ্র হিসাবে, শহরটিতে বুখারেস্ট, ক্লুজ-নাপোকা, ইয়াসি এবং ব্রাসভের পাশাপাশি রোমানিয়ার অন্যতম শক্তিশালী আইটি খাত রয়েছে। তিমিশোয়ারাতে ২০১৩ সালে বিশ্বের দ্রুততম ইন্টারনেট ডাউনলোড গতি ছিল।

"লিটল ভিয়েনা" বা "ফুলের শহর" ডাকনামের সঙ্গে তিমিশোয়ারা বিপুল সংখ্যক ঐতিহাসিক স্মৃতিস্তম্ভ এবং ৩৬ টি উদ্যান ও সবুজ স্থানের জন্য সুপরিচিত। ওরাদিয়ার সঙ্গে তিমিশোয়ারা আর্ট নুউভু ইউরোপীয় রুটের অংশ। শহরটি ইউরোসিটিসের সদস্য। শহরের তিনটি রাষ্ট্রীয় থিয়েটার, অপেরা, ফিলহারমোনিক এবং অন্যান্য অনেক সাংস্কৃতিক প্রতিষ্ঠানের জন্য তিমিশোয়ারার একটি খুব সক্রিয় সাংস্কৃতিক দৃশ্য রয়েছে। শহরটি ২০২৩ সালে পরবর্তী ইউরোপীয় সংস্কৃতির রাজধানী হবে।

## তথ্যসূত্র

বিষয়শ্রেণী:রোমানিয়ার শহর
বিষয়শ্রেণী:১২১২-এ ইউরোপে প্রতিষ্ঠিত
রূপসা সরকারি কলেজ, খুলনা

**রূপসা সরকারি কলেজ, খুলনা** বাংলাদেশের খুলনা বিভাগের একটি সরকারি কলেজ। ১৯৭২ সালে প্রতিষ্ঠিত এই কলেজ শেখ মুজিবুর রহমানের নামে প্রতিষ্ঠিত বাংলাদেশের প্রথম শিক্ষাপ্রতিষ্ঠান। শহরের অদূরে জেলা প্রশাসকের বাংলোর নিকটেই এই কলেজটি অবস্থিত। একটি একটি অনার্স কলেজ, এবং খুলনা অঞ্চলে ফলাফলের দিক থেকে এই কলেজের সুনাম রয়েছে।

## ইতিহাস
এই কলেজ প্রতিষ্ঠার পিছনে প্রধান অবদান রেখেছেন অধ্যক্ষ সরদার ফেরদৌস আহম্মেদের চাচা শহীদ সরদার আব্দুর রাজ্জাক। এবং এই কলেজের উন্নয়নের পিছনে সরদার ফেরদৌস অধ্যক্ষের বিশেষ অবদান রয়েছে, 

২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

## বর্ণনা
এই কলেজের সামনে একটি দৃষ্টিনন্দিত *পারাপার* নামে পার্ক রয়েছে, এবং পার্কের মধ্যে একটি সুন্দরতম মসজিদ রয়েছে, এই মসজিদের নাম *মসজিদে সৌহার্দ্য*। এই মসজিদের গায়ে একটি অমূল্য বানী লেখা আছে, 

এছাড়াও রয়েছে *‘‘শুভ্র সমুজ্জ্বল’’* নামে প্রধান ফটক। প্রধান ফটকের নিকটে ‘‘রক্ত দিয়ে লেখা’’ নামে একটি শহীদ মিনার, এবং *মায়ের ডাক* নামক শেখ মুজিবুর রহমানের একটি সুন্দর ভাস্কর্য।

## তথ্যসূত্র

বিষয়শ্রেণী:খুলনা জেলার কলেজবিষয়শ্রেণী:খুলনার বিশ্ববিদ্যালয় ও কলেজ
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭২-এ বাংলাদেশে প্রতিষ্ঠিত
লায়লা শাহজাদা

**লায়লা শাহজাদা** (১৯২৬ &ndash; ২০ জুলাই ১৯৯৪) ছিলেন একজন পাকিস্তানি বিমূর্ত চিত্রশিল্পী যিনি পাকিস্তানের করাচিতে থাকতেন এবং সেখানেই কাজ করতেন।

## জীবনী
পাকিস্তানি চিত্রশিল্পী লায়লা শাহজাদা ১৯২৬ সালে ইংল্যান্ডের লিটলহ্যাম্পটোরে জন্মগ্রহণ করেন। ইংল্যান্ডে তার প্রাথমিক শিক্ষা সমাপ্ত করার পর, তিনি একজন চিত্রশিল্পী হবার সিদ্ধান্ত নেন এবং প্রাথমিকভাবে ইংল্যান্ডে অঙ্কন ও জলরঙে ছবি আঁকার প্রশিক্ষণ নেন। পরবর্তীতে, তিনি করাচিতে শিল্পী আহমেদ সাইদ নাগিরের অধীনে প্রশিক্ষণ নেন যিনি তাকে তেলরঙ ব্যবহার করতে শিখিয়েছিলেন। তিনি ১৯৬০ সালে করাচিতে অবস্থিত পাকিস্তানের আর্ট কাউন্সিলে তার প্রথম একক চিত্র প্রদর্শনী করেন। পাকিস্তানের সিন্ধু সভ্যতার নিদর্শনগুলিকে মডেল হিসাবে ব্যবহার করে, তিনি এই প্রাচীন সভ্যতার সংস্কৃতিকে প্রতিফলিত করে একটি সিরিজ চিত্রকর্ম তৈরি করেছিলেন। এই চিত্রগুলি ১৯৭৬ সালে করাচিতে একটি চিত্র প্রদর্শনীতে প্রদর্শিত হয়েছিল। ১৯৮৬ সালে, তিনি লন্ডনের রিজেন্ট স্ট্রিটে অবস্থিত  শোরুকস ইন্টারন্যাশনাল গ্যালারির একটি গ্রুপ শোতে অংশগ্রহণ করেছিলেন। একই বছর তিনি পাকিস্তানের রাষ্ট্রপতি কর্তৃক তামঘা-ই-ইমতিয়াজ পুরস্কারে ভূষিত হন৷   লায়লা শাহজাদা তার মৃত্যুর আগে মোট ৬০ থেকে ৭০ টি পেইন্টিং করেছিলেন । তিনি ২০ জুলাই, ১৯৯৪ সালে তার স্টুডিওতে গ্যাস বিস্ফোরণে নিহত হন।

## ব্যক্তিগত জীবন
লায়লা শাহজাদা জীবনে দুই বার বিয়ে করেন। প্রথম বিয়ের ফলে তার ছিল এক ছেলে ও এক মেয়ে। যাদের নাম যথাক্রমে, সোহেল ও শাহিন। তার প্রথম স্বামীর থেকে বিচ্ছেদের পর, তাকে তাদের ছেলের দায়িত্ব দেওয়া হয়েছিল এবং প্রথম স্বামী তাদের মেয়ের দায়িত্ব পেয়েছিলেন৷  তিনি আবার বিয়ে করেন এবং দ্বিতীয় বিয়েতে জহির নামে আরেকটি ছেলের জন্ম দেন কিন্তু তার মেয়ে শাহিনকে হারানোর শোক তিনি কখনোই মানসিকভাবে কাটিয়ে উঠতে পারেননি। লায়লা শাহজাদা পরবর্তীতে * মা ও শিশু* শিরোনামে একটি চিত্রকর্ম করেন। তার কিছু বন্ধু এবং শিল্প সমালোচক বলেছিলেন যে চিত্রকর্মটি একজন মা হিসাবে তার নিজের বেদনার প্রতিফলন ছিল।

"লায়লা শাহজাদা একজন সংবেদনশীল, শক্তিশালী শিল্পী যার তুলি অপরিমেয় প্রবাহ এবং প্রভাব বিস্তার করে ছিল", ২০০৫ সালে পাকিস্তান ন্যাশনাল কাউন্সিল অব আর্টসের মহা পরিচালক নাঈম তাহির একথা বলেন।

## মৃত্যু
লায়লা শাহজাদা ২০ জুলাই ১৯৯৪ সালে পাকিস্তানের ইসলামাবাদে তার স্টুডিওতে গ্যাস বিস্ফোরণে মারা যান 

## পুরস্কার এবং স্বীকৃতি

* ১৯৮৪ সালে পাকিস্তানের রাষ্ট্রপতি কর্তৃক তমঘা-ই-ইমতিয়াজ
* ১৯৯৫ সালে পাকিস্তানের রাষ্ট্রপতি কর্তৃক প্রাইড অব পারফরমেন্স পুরস্কার প্রদান করেন।
* তিনি ১৯৭৫ সালে নিউইয়র্কের "কি টু দ্য সিটি" পুরস্কার পেয়েছিলেন - তিনিই একমাত্র পাকিস্তানি যিনি এই পুরস্কার পেয়েছেন।
* তার কাজের সম্মান জানাতে, ২০০৬ সালে পাকস্তান ডাক বিভাগ কর্তৃক একটি স্মারক ডাক টিকিট ইস্যু করে।

## তথ্যসূত্র

## বহিঃসংযোগ

* পাকিস্তান পোস্ট মৃত শিল্পীদের সম্মান জানায়  দ্য নিউজ ইন্টারন্যাশনাল (সংবাদপত্র)

বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:২০শ শতাব্দীর নারী শিল্পী
বিষয়শ্রেণী:পাকিস্তানি নারী শিল্পী
বিষয়শ্রেণী:১৯৯৪-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:তমঘা-ই-ইমতিয়াজ প্রাপক
ফারিহা ইসলাম তৃষ্ণা

**ফারিহা ইসলাম তৃষ্ণা** (জন্ম ১৩ সেপ্টেম্বর ২০০২) একজন বাংলাদেশি ক্রিকেট খেলোয়াড় যিনি বাংলাদেশ জাতীয় ক্রিকেট দলের পক্ষে আন্তর্জাতিক ক্রিকেট খেলে থাকেন। ২০২১ সালের নভেম্বর মাসে বাংলাদেশ দলের জিম্বাবুয়ে সফর ও ২০২১ নারী ক্রিকেট বিশ্বকাপ বাছাইপর্বের দলে তাঁকে অন্তর্ভুক্ত করা হয়। ২০২১ সালের ১৫ নভেম্বর জিম্বাবুয়ের বিপক্ষে তাঁর একদিনের আন্তর্জাতিক (ওডিআই) অভিষেক হয়।

২০২২ সালের জানুয়ারি মাসে মালয়েশিয়ায় অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টের বাংলাদেশ দলে তাঁকে অন্তর্ভুক্ত করা হয়। পরবর্তীতে মার্চ ও এপ্রিল মাসে নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপের বাংলাদেশ দলে তাঁকে রাখা হয়।

২০২২ সালের অক্টোবর মাসে অনুষ্ঠিত এশিয়া কাপের দলে তাঁকে রাখা হয়। ২০২২ সালের ৬ অক্টোবর মালয়েশিয়ার বিপক্ষে নিজের টোয়েন্টি২০ আন্তর্জাতিক (টি২০আই) অভিষেকে তিনি এ ফরম্যাটে দ্বিতীয় বাংলাদেশি ক্রিকেটার হিসেবে হ্যাটট্রিক লাভ করেন।

## তথ্যসূত্র

## বহিঃসংযোগ
* ইএসপিএনক্রিকইনফোতে ফারিহা ইসলাম তৃষ্ণা 
* ক্রিকেটআর্কাইভে ফারিহা ইসলাম তৃষ্ণা  

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশী নারী ক্রিকেটার
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
সাহেব বিবি মসজিদ

**সাহেব বিবি মসজিদ** বাংলাদেশের চট্টগ্রাম জেলার  রাউজান উপজেলার অধীন রাউজান পৌরসভা এর ৯নং ওয়ার্ডে অবস্থিত একটি অতি প্রাচীন মসজিদ।

## ইতিহাস

চট্টগ্রামের ঐতিহাসিক আনোয়ারা থানার শোলকাটা গ্রামের বিশিষ্ট জমিদার আমির মোহাম্মদ চৌধুরীর স্বনামধন্য পত্নী ও চট্টগ্রামের প্রসিদ্ধ মলকা বানুর মাতা সাহেব বিবি আনুমানিক ১৬১২ খৃষ্টাব্দে এই মসজিদের প্রতিষ্ঠা করেন ।

মসজিদের পাশে রয়েছে ফুলবাগান সংবলিত কবরস্থান যেখানে শায়িত আছেন এই মসজিদের প্রতিষ্ঠাতা মরহুম সাহেব বিবি। এছাড়াও, এর পাশে আছে সাহেব বিবি দীঘি যাকে শাহী পুকুরও বলা হয়।
কবরস্থানসহ মসজিদটি ৩০ শতক জমির উপর নির্মিত। বিভিন্ন কারু কাজ-সম্বলিত টেরাকোটার ইট ও চুন-সুরকির গাঁথুনিতে মসজিদটি নির্মিত। মসজিদটির সামনে একটি ঈদগাহ ও পাশে কবরস্থান রয়েছে।

## স্থাপত্য
এক গম্বুজ বিশিষ্ট মনে করা হলেও এটি আসলে তিন গম্বুজ বিশিষ্ট মসজিদ। তবে বড় গম্বুজের দুই পাশের গম্বুজ দুটি অপেক্ষাকৃত ছোট। এছাড়া চারকোণে চারটি মিনার ও মধ্যভাগে চারটি সহ মোট আটটি মিনার বিদ্যমান।
সুন্দর কারুকাজ সংবলিত এই মসজিদের মূল নকশা ও সৌন্দর্য প্রায় অবিকল রয়েছে । এই মসজিদে তিন কাতারে প্রায় ১৫০ জন মুসল্লি নামাজ আদায় করতে পারেন ।

## বর্তমান অবস্থা
এই মসজিদ কবরস্থান সহ ৩০ শতক জায়গার উপর নির্মিত। ঐতিহ্যবাহী দর্শনীয় মসজিদে দূর-দূরান্ত থেকে অসংখ্য মুসল্লীও এখানে এসে নামাজ আদায় করেন। কালের সাক্ষী এই মসজিদ দেখার জন্য পর্যটকরাও এখানে ভিড় জমান ।
প্রায় পাঁচশত বছর পূর্বে নির্মিত স্থাপনাটি রূপগত পরিবর্তন করে সম্প্রতি টাইলস লাগানো হয়েছে ।

## তথ্যসূত্র

বিষয়শ্রেণী:চট্টগ্রাম জেলার মসজিদ
বিষয়শ্রেণী:রাউজান উপজেলা
অস্ট্রিয়ায় ইসলাম

থাম্ব|অস্ট্রিয়ায় একটি মসজিদে
**অস্ট্রিয়ায় ইসলাম ধর্ম** হল সর্ববৃহৎ সংখ্যালঘু সম্প্রদায়, ৮% জনসংখ্যায় অংশীদারী রয়েছে অস্ট্রিয়ান একাডেমি অব সায়েন্স এর ২০১৬ এর এক রিপোর্ট অনুযায়ী৷ সংখ্যাগুরু মুসলিম সুন্নি সম্প্রদায় ভুক্ত৷ অধিকাংশ মুসলিম ১৯৬০ এর দশকে তুরস্ক এবং সাবেক যুগোস্লাভিয়া হতে অভিবাসী শ্রমিকরূপে হতে এসেছে৷ এছাড়াও আরব বিশ্ব ও আফগানিস্তান হতেও মুসলিম সম্প্রদায় অস্ট্রিয়ায় এসেছে৷

## তথ্যসূত্র


বিষয়শ্রেণী:দেশ অনুযায়ী ইউরোপে ইসলাম
বিষয়শ্রেণী:দেশ অনুযায়ী ইসলাম
হরিসাধন দাশগুপ্ত

**হরিসাধন দাশগুপ্ত** (১৯২৩–১৯ আগস্ট ১৯৯৬) ছিলেন কলকাতার একজন ভারতীয় চলচ্চিত্র পরিচালক যিনি বিংশ। শতকের পঞ্চাশ ও ষাটের দশকে অত্যন্ত সফলতা লাভ করেন। সার্থক তথ্যচিত্র রচয়িতা হিসাবে তাঁর বিশেষ খ্যাতি। বাংলার  জনজীবনের অত্যন্ত গুরুত্বপূর্ণ বিষয়গুলির সার্থক রূপায়ণে অত্যন্ত পারদর্শী ছিলেন।

হরিসাধন দাশগুপ্তর জন্ম ব্রিটিশ ভারতের কলকাতায়। পিতা কলকাতা ট্রপিক্যাল স্কুলের ডিরেক্টর ডা বিরাজমোহন দাশগুপ্ত।  হরিসাধন অ্যাকাউন্টেসি পড়তে প্রথমে ইউনিভার্সিটি অব সাউদার্ন ক্যালিফোর্নিয়া এবং পরে ইউনিভার্সিটি অব ক্যালিফোর্নিয়া, লস অ্যাঞ্জেলস - এ চলচ্চিত্র নির্মাণ নিয়ে পড়াশোনার করেন।  একসময় তিনি হলিউডের প্রখ্যাত প্রযোজক আরভিং পিচেলের কাছে হাতে কলমে শিক্ষা নেন। শিক্ষানবিশী শেষ করার পর কলকাতায় ফিরে আসেন এবং তথ্যচিত্র তৈরিতে মনোনিবেশ করেন।

দীর্ঘ কর্মজীবনে তিনি অসংখ্য দীর্ঘ ও স্বল্পদৈর্ঘের তথ্যচিত্র নির্মাণ করেন। সেগুলির মধ্যে উল্লেখযোগ্য তথ্যচিত্রগুলি হল -  “পাঁচথুপি: এ ভিলেজ ইন ওয়েস্টবেঙ্গল” (১৯৫৫), “ প্যানোরামা অফ ওয়েস্ট বেঙ্গল”(১৯৬১), "গ্লিম্পসেস অব ইন্ডিয়া"(১৯৬৫) "দ্য অটোমোবাইল ইন্ড্রাস্ট্রি ইন ইন্ডিয়া" (১৯৬৯) " দ্য মালাবার স্টোরি", "কোনারক" প্রভৃতি।  তিনি ভারতের সবচেয়ে বড়ো বেসরকারি কোম্পানি  টাটা স্টিলের উপর নির্মিত তথ্যচিত্র- "দ্য স্টোরি অব টাটা স্টিল"-এর জন্য অতি পরিচিতি লাভ করেন।    তার বেশির ভাগ তথ্যচিত্রের সঙ্গে এটারও স্ক্রিপ্ট সত্যজিৎ রায় রচনা করেন। তিনি তাঁর দীর্ঘ কর্মজীবনে কলকাতার চলচ্চিত্র জগতে নবজাগরণে জড়িত  বহু প্রতিভাবান মানুষের সঙ্গে কাজ করেন। তাঁরা হলেন-  হৃষিকেশ মুখার্জি,  ক্লদ রনোয়ার, জঁ রনোয়ার, রবিশঙ্কর, চিদানন্দ দাশগুপ্ত, এবং  অসিত সেন  ১৯৪৭ খ্রিস্টাব্দে তিনি সত্যজিৎ রায়,  চিদানন্দ দাশগুপ্ত, আর পি গুপ্ত, বংশী চন্দ্রগুপ্ত সহ অন্যান্যদের সাথে কলকাতা ফিল্ম সোসাইটির অন্যতম  সহ প্রতিষ্ঠাতা ছিলেন। 

তাঁর পরিচালিত পূর্ণদৈর্ঘ্য চলচ্চিত্র দুটি হলো - "কমললতা" ও "একই অঙ্গে এত রূপ"।  

হরিসাধন দাশগুপ্তর  স্ত্রী ছিলেন চিত্রনাট্যকার সোনালী  দাশগুপ্ত। তাঁদের সন্তান চলচ্চিত্র পরিচালক রাজা দাশগুপ্ত এবং অর্জুন। সোনালী দাশগুপ্ত ছয় বৎসরের পুত্র রাজা ও স্বামীকে ছেড়ে ১৯৫৭ খ্রিস্টাব্দে ইটালিয়ান চলচ্চিত্র পরিচালকরোবার্তো রোসেলিনিকে বিবাহ করেন এবং এগারো মাসের শিশু অর্জুনকে  (পরবর্তীতে গিল, রোবার্তো রোসেলিনির দত্তক) নিয়ে ইটালি যান। 

হরিসাধন দাশগুপ্ত ১৯৯৬ খ্রিস্টাব্দের ১৯শে আগস্ট শান্তি নিকেতনে পরলোক গমন করেন।

## তথ্যসূত্র

বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:১৯৯৬-এ মৃত্যু
বিষয়শ্রেণী:১৯২৩-এ জন্ম
বিষয়শ্রেণী:শান্তিনিকেতনের সাথে যুক্ত ব্যক্তি
শিব অদ্বৈত

**শিব অদ্বৈত** () বা **শৈব বিশিষ্টাদ্বৈত**  বা **শৈব যোগ্য অদ্বৈতবাদ** হলো দক্ষিণ ভারতীয় শৈব দর্শন, এবং দর্শনটি দ্বাদশ শতাব্দীতে শ্রীকান্ত শিবাচার্য কর্তৃক প্রতিষ্ঠিত হয়েছিল এবং বেশিরভাগ বীর শৈবরা অনুসরণ করেছিলো। এই মতবাদ অনুসারে, শিব ও ব্রহ্ম এক ও অভিন্ন।

শ্রীকান্ত শিবাচার্য (নীলকান্ত শিবাচার্য নামেও পরিচিত) ব্রহ্মসূত্রের উপর একটি ভাষ্য লিখেছিলেন, যা শৈব বিশিষ্টাদ্বৈত নামে পরিচিত হয়। শ্রীকান্তের কাজের সময়সীমা সঠিকভাবে জানা যায়নি, তবে বিশ্বাস করা হয় যে এটি ১২শ থেকে ১৪শ শতাব্দীর মধ্যে। শৈব বিশিষ্টাদ্বৈত তত্ত্বটি রামানুজের বিশিষ্টাদ্বৈত মতবাদকে খুব কাছ থেকে অনুসরণ করে, কিন্তু কাকে সর্বোচ্চ বলে বিবেচনা করা হয় তার মধ্যে পার্থক্য রয়েছে। শ্রীকান্ত শিবকে পরম মনে করেন। শ্রীকান্ত শিবাচার্যের কাজ রামানুজের আগে নাকি পরে শেষ হয়েছিল তা জানা যায়নি। শ্রী আপ্পায় দীক্ষিত তাঁর শিবকার মণি দীপিকাতে শ্রীকান্তের দর্শন ব্যাখ্যা করে শিব অদ্বৈতকে আরও অবদান রেখেছিলেন। শ্রীকান্ত অদ্বৈতের কেন্দ্রবিন্দু নির্গুণ ব্রহ্মকে অস্বীকার করেন না। শ্রীকান্তের বিপরীতে, আপ্পায় বিশুদ্ধ অদ্বৈতবাদের রূপ নিশ্চিত করেন, যা সগুণ ব্রহ্মের আধিপত্যকে নিশ্চিত করে, এবং তাঁর অদ্বৈতবাদ প্রতিষ্ঠার প্রয়াসে শ্রীকান্তের কাজকে পুনর্নির্মাণ করেন।

## তথ্যসূত্র

বিষয়শ্রেণী:হিন্দু সম্প্রদায়
বিষয়শ্রেণী:হিন্দু দর্শন
বিষয়শ্রেণী:অদ্বৈতবাদী
বিষয়শ্রেণী:শৈবধর্ম
বেন ওয়েন

**বেনজামিন পিটার ওয়েন** (; জন্ম: ১১ জুন ২০০১; **বেন ওয়েন** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, ওয়েন নিউজিল্যান্ড অনূর্ধ্ব-২০ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
বেনজামিন পিটার ওয়েন ২০০১ সালের ১১ই জুন তারিখে নিউজিল্যান্ডের ওয়েলিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ওয়েন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:এ-লিগের খেলোয়াড়
বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড়
বিষয়শ্রেণী:প্লিমাথ আর্গাইল ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:নিউজিল্যান্ডের আন্তর্জাতিক যুব ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার
বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:পোর্ট ভ্যাল ফুটবল ক্লাবের খেলোয়াড়
বিষয়শ্রেণী:ম্যান্সফিল্ড টাউন ফুটবল ক্লাবের খেলোয়াড়
প্যালেস্টিনা সালুতারিস

**প্যালেস্টিনা সালুতারিস** বা **প্যালেস্টিনা টারটিয়া** ছিল একটি বাইজেন্টাইন (পূর্ব রোমক) প্রদেশ, যা নেগেভ, সিনাই (উত্তর পশ্চিম উপকূল ব্যতীত) এবং মৃত সাগরের দক্ষিণে অবস্থিত ট্রান্সজর্ডানের দক্ষিণ-পশ্চিম অঞ্চল নিয়ে গঠিত হয়েছিল। প্রাচ্যের ডায়োসিসের অন্তর্ভুক্ত এই প্রদেশটিকে আনুমানিক ৩০০ খ্রিস্টাব্দে ডিওক্লেটিয়ানের সংস্কারের সময় অ্যারাবিয়া পেট্রিয়া থেকে বিভক্ত করে দেওয়া হয়। প্রদেশটি সপ্তম শতাব্দীর মুসলিম আরব অভিযান পর্যন্ত টিকে ছিল।

## পটভূমি
১০৬ সালে দামেস্কের পূর্বদিকের এলাকা ও লোহিত সাগরের দক্ষিণাঞ্চল নাবাতীয় সাম্রাজ্য থেকে নিয়ে আরবীয় প্রদেশ গঠন করা হয় যার রাজধানী ছিলো পেত্রা ও বুশরা (উত্তর ও দক্ষিণ)। প্রদেশটি সেপ্টিমিয়াস সেভেরাস ১৯৫ সালে বর্ধিত করে। বিশ্বাস করা হয় যে প্রদেশটিকে দুটি প্রদেশে ভাগ করা হয়েছিল: অ্যারাবিয়া মাইনর বা অ্যারাবিয়া পেট্রিয়া এবং অ্যারাবিয়া মাইর, দুটো প্রদেশই কনস্যুলারিস পদবি ও সৈন্যদল সমেত সাম্রাজ্য লিগেটদের কাছে দায়বদ্ধ ছিলো।

তৃতীয় শতাব্দীর মধ্যে নাবাতীয়রা আরামীয়তে লেখা বন্ধ করে দেয় এবং এর বদলে গ্রিক ভাষায় লেখা শুরু করে, এবং চতুর্থ শতাব্দীর মধ্যে তাদের কিছু অংশ খ্রিস্ট ধর্মে ধর্মান্তরিত হয়, ধর্মান্তরকরণের এই প্রক্রিয়া পঞ্চম শতাব্দীর মধ্যে সম্পন্ন হয়।

পরবর্তী রোমান শাসনের অধীনে সমুদ্র বাণিজ্যের পথ সংশোধনের ফলে পেত্রার গুরুত্ব কমতে থাকে, ৩৬৩ সালের ভূমিকম্পে পেত্রার অনেক ভবন ধ্বংস হয় এবং অত্যাবশ্যক জল ব্যবস্থাপনা সিস্টেম বিকল হয়ে যায়।

এলাকাটি পরবর্তীতে রোমান সাম্রাজ্যে প্রাচ্যের ডায়োসিসের (৩১৪) এর অধীনে সংগঠিত হয়, এই ডায়োসিসের অধীনে এছাড়াও ছিল ইসাউরিয়া, সিসিলিয়া, সাইপ্রাস (৫৩৬ সাল পর্যন্ত), ইউফ্রেটেনসিস, মেসোপটেমিয়া, ওসরোইন, ফিনিস এবং অ্যারাবিয়া পেট্রিয়া।

চতুর্থ শতাব্দীতে বাইজেন্টাইন শাসক এই প্রদেশে খ্রিস্টধর্ম নিয়ে আসে। কৃষিভিত্তিক শহরগুলো সেখানে প্রতিষ্ঠিত হয় এবং সেগুলোর জনসংখ্যা দ্রুত বৃদ্ধি পেয়েছিল। বাইজেন্টাইন সাম্রাজ্যের অধীনে (৩৯০ সাল থেকে), একটি নতুন উপবিভাগ সিসিলিয়া প্রদেশকে সিসিলিয়া প্রিমা, সিসিয়ালি সেকুন্দা; সিরিয়া প্যালেস্টিনাকে সিরিয়া প্রিয়া, সিরিয়া স্যালুতারিস, ফিনিস লেবানেনসিস, প্যালেস্টিনা প্রিমা, প্যালেস্টিনা সেকুন্দা এবং অবশেষে প্যালেস্টিনা স্যালুতারিসকেও (৬ষ্ঠ শতাব্দী) ভাগ করে।

## ইতিহাস

প্যালেস্টিনা টারটিয়াতে নেগেভ, দক্ষিণ ট্রান্সজর্ডান, অ্যারাবিয়া পেট্রিয়ার একটি অংশ এবং সিনাইয়ের অধিকাংশ অঞ্চলের সাথে গভর্নর এবং মেট্রোপলিটন আর্চবিশপ্রিকের সাধারণ বাসস্থান হিসেবে পেত্রা অন্তর্ভুক্ত ছিল। প্যালেস্টিনা টারটিয়া প্যালেস্টিনা সালুতারিস নামেও পরিচিত ছিল। ঐতিহাসিক এইচএইচ বেন-সাসনের মতে,

মুসলিম আরবরা ট্রান্সজর্ডানের নাবাতীয়দের অবশিষ্টাংশ এবং নেগেভকে কৃষি জমিতে রূপান্তরিত করে। তাদের জমিগুলি বাইজেন্টাইন সামন্তদের নতুন কাহতানীয় আরব উপজাতীয় রাজ্য, ঘাসানীয় আরব এবং হিমিয়ার সামন্ত, উত্তর আরবের কিন্দাহ আরব রাজ্য, বিলাদ আল-শাম প্রদেশের গঠিত অংশগুলোর মাঝে বিভক্ত ছিল।

## আরও দেখুন
* প্যালেস্টিনা প্রিমা
* প্যালেস্টিনা সেকুন্দা

## তথ্যসূত্র

বিষয়শ্রেণী:বাইজেন্টাইন সাম্রাজ্যের প্রদেশ
বিষয়শ্রেণী:জর্ডানের ইতিহাস
বিষয়শ্রেণী:রোমান যুগে ইসরায়েল
বিষয়শ্রেণী:ধ্রুপদী ফিলিস্তিন
বিষয়শ্রেণী:সিনাই উপদ্বীপ
বিষয়শ্রেণী:যিহূদিয়া
বিষয়শ্রেণী:৭ম শতাব্দীতে বিলুপ্ত রাষ্ট্র ও অঞ্চল
বিষয়শ্রেণী:৬ষ্ঠ শতাব্দীতে বাইজেন্টাইন সাম্রাজ্যে প্রতিষ্ঠিত
বিষয়শ্রেণী:৭ম শতাব্দীতে এশিয়ায় বিলুপ্ত
পায়ের তলায় মাটি নাই

***পায়ের তলায় মাটি নাই*** ২০২১ সালের একটি নাট্যধর্মী বাংলা ভাষার চলচ্চিত্র। চলচ্চিত্রটি পরিচালনা করেছেন মোহাম্মদ রাব্বি মৃধা এবং গল্পরাজ্য ফিল্মসের ব্যানারে প্রযোজনা করেছেন আবু শাহেদ ইমন। চলচ্চিত্রটি দক্ষিণ কোরিয়ার বুসান আন্তর্জাতিক চলচ্চিত্র উৎসব এবং ভারতের ‌‌গোয়া আন্তর্জাতিক চলচ্চিত্র উৎসব-এর ৫২তম আসরে প্রদর্শিত হয়েছে।

## পটভূমি
চলচ্চিত্রের গল্পে জলবায়ু পরিবর্তনের তীব্র পরিণতির প্রেক্ষাপটে মূল নায়ক সাইফুল নামের এক সাধারণ ব্যক্তি যিনি একজন দরিদ্র অ্যাম্বুলেন্স চালক, যাকে তাঁর দুই স্ত্রী, পরিবার, কাজ, নৈতিকতা ও সামাজিকতার নানা দ্বন্দ্বের ভেতর দিয়ে যেতে হয়।

## শ্রেষ্ঠাংশে
* মোস্তফা মনোয়ার - সাইফুল, অ্যাম্বুলেন্স চালক চরিত্রে
* প্রিয়াম অর্চি - প্রথম স্ত্রী মিনার চরিত্রে
* দীপান্বিতা মার্টিন - দ্বিতীয় স্ত্রীর চরিত্রে

## তথ্যসূত্র

## বহিঃসংযোগ
* 
* 

বিষয়শ্রেণী:২০২১-এর চলচ্চিত্র
বিষয়শ্রেণী:ইমন চৌধুরী সুরারোপিত চলচ্চিত্র
তাইপা

**তাইপা** (চীনা: 氹仔, ক্যান্টনীয়: [tʰɐ̌m.t͡sɐ̌i̯]; পর্তুগিজ: Taipa, হল ম্যাকাওয়ের একটি দ্বীপ যা পুনরুদ্ধারকৃত ভূমি দ্বারা কোলোন দ্বীপের সাথে একত্রিত হয়েছে। যে ভূমি পুনরুদ্ধার করা হয়েছে তার নাম কোটাই।
প্রশাসনিকভাবে, ঐতিহ্যবাহী বেসামরিক যাজকপল্লী ফ্রেগুসিয়া দে নোসা সেনহোরা ডো কারমোর সীমানা সাবেক তাইপা দ্বীপের সাথে মিলিত হয়েছে।

## ভৌগোলিক অবস্থা
তাইপার অবস্থান ম্যাকাও উপদ্বীপ থেকে ২.৫ কিলোমিটার (১.৬ মাইল) এবং গুয়াংডং প্রদেশের ঝুহাইয়ের ছোট হেংকিন দ্বীপের পূর্বে। ম্যাকাও আন্তর্জাতিক বিমানবন্দর, ম্যাকাও বিশ্ববিদ্যালয়, ম্যাকাও জকি ক্লাব এবং ম্যাকাও স্টেডিয়াম তাইপাতে অবস্থিত।
* আয়তন: ৬.৩৩ বর্গ কিলোমিটার (২.৪৪ বর্গ মাইল) 
* জনসংখ্যা: ৭০,০০০
তাইপার বেশিরভাগ চীনা বসতি দক্ষিণ সং রাজবংশের সময় ঘটেছিল, যখন পর্তুগিজরা ১৮৫১ সালে দ্বীপটি দখল করেছিল। ভূমি পুনরুদ্ধারের আগে, তাইপা দুটি দ্বীপ নিয়ে গঠিত: বৃহত্তর তাইপা এবং ছোট তাইপা। পলি ও ভূমি পুনরুদ্ধারের ফলে মধ্য তাইপা একটি সমভূমিতে পরিণত হয়। প্রাথমিকভাবে তাইপা শুধুমাত্র এস্ট্রাডা ডো ইস্টমো কজওয়ে দ্বারা কোলোন দ্বীপের সাথে সংযুক্ত ছিল, তখন এই এলাকা কোটাই নামে পরিচিত ছিল। ২০০৪ থেকে পুনরুদ্ধার করা জমিতে নির্মিত হয়েছে মেগা-রিসর্ট, ক্যাসিনো এবং সম্মেলন ও প্রদর্শনী কেন্দ্র। তাইপা ম্যাকাও উপদ্বীপের সাথে গভর্নডর নোব্রে দে কারভালহো ব্রিজ, ফ্রেন্ডশিপ ব্রিজ এবং সাই ভ্যান ব্রিজ দ্বারা সংযুক্ত।
তাইপা প্রধানত একটি ক্রমবর্ধমান আবাসিক এলাকা যেখানে অনেকগুলি নতুন অ্যাপার্টমেন্ট কমপ্লেক্স তৈরী হচ্ছে, বেশিরভাগই সুউচ্চ ভবন। ম্যাকাওর একটি নতুন শহর হিসাবে, তাইপা ম্যাকাও উপদ্বীপের সবচেয়ে পরিকল্পিত শহর হিসেবে গড়ে উঠছে; তারপরও, অনেক লোক ম্যাকাও উপদ্বীপে বসবাস করতে পছন্দ করে কারণ বেশিরভাগ ভাল স্কুলগুলো সেখানে অবস্থিত। 
## তাইপার নামকরণ
ক্যান্টনীয় ভাষায়, তাইপা সময়ের সাথে সাথে অনেক নামে পরিচিত হয়েছে, যার মধ্যে রয়েছে 龍環 (লুং ওয়ান, যার অর্থ "ড্রাগন রিং"), 雞頸 (গাই গেং, "মুরগির গলা"), 潭仔 (তাম জাই, "জলাশয়"), এবং 龍頭環 (লুং টাউ ওয়ান, "ড্রাগনের হেড রিং")। পর্তুগিজ নাম "তাইপা" এসেছে 氹仔-এর চীনা উচ্চারণ থেকে মিন ন্যান/টিয়াপ-আ/("টিয়াম্প-আ"-এর অনুরূপ) তারপর সর্বশেষে " তাইপা " হয়েছে।
কিংবদন্তি অনুসারে, তাইপাতে প্রাথমিক পর্তুগিজ বসতি স্থাপনকারী এবং স্থানীয় চীনা বসতি স্থাপনকারীদের মধ্যে একটি বিনিময় চুক্তি থেকে "তাইপা" শব্দটি এসেছে। পর্তুগিজ ভাষায়  "তাইপা" অর্থ হল মাটির কাদা যা ছাঁচে ঢেলে অতীতে পর্তুগালে মাটির ঘর তৈরির জন্য ব্যবহৃত হত। সাম্প্রতিক সময়ে যাকে ‘‘রামড আর্থ বা পিটান মাটি” বলা হয়।

এটাও লক্ষণীয় যে, তাইপা এবং ম্যাকাও-এর জনসংখ্যার বড় অংশই চীনা; তবে, তাইপাতে বসবাসকারী প্রবাসীদের একটি ক্রমবর্ধমান সম্প্রদায় রয়েছে যারা কোটাইয়ের ক্যাসিনো বা স্কুল ও বিশ্ববিদ্যালয়ে কাজ করে। বেশিরভাগ লোক এই দ্বীপটিকে এর ক্যান্টনীয় নাম "তামজাই" হিসেবে উল্লেখ করে এবং "তাইপা" কীভাবে যেতে হবে তা জিজ্ঞাসা করলে বেশিরভাগ ট্যাক্সি ড্রাইভার এবং বাস চালকরা বুঝতে পারবেন না।

## তথ্যসূত্র

বিষয়শ্রেণী:মাকাওয়ের জনবহুল উপকূলীয় স্থান
বিষয়শ্রেণী:সাবেক পর্তুগিজ উপনিবেশ
আয়েশা বখশী

**আয়েশা বখশী** (জন্ম ৪ জুলাই ১৯৮১) একজন পাকিস্তানি টেলিভিশন সংবাদ উপস্থাপক এবং সাংবাদিক । তিনি পাকিস্তানের টিভি নিউজ চ্যানেল জিও নিউজে কাজের জন্য পরিচিত।

## প্রাথমিক জীবন

আয়েশা বখশী পাকপত্তন জেলা, পাঞ্জাব, পাকিস্তানে জন্মগ্রহণ করেন।তিনি মিয়া মোহাম্মদ বখশী ও রুবিনা বখশীর কন্যা।তারা তিন ভাইবোন: দুই ভাই, জিশান বখশী ( ডন নিউজ লাহোরের সাথে যুক্ত একজন সাংবাদিক) এবং ওসমান বখশী এবং এক বোন সায়মা বখশী।বখশী সাহিওয়ালের সেন্ট মেরি কনভেন্ট স্কুলে শিক্ষা গ্রহণ করেন।পরে তিনি রাওয়ালপিন্ডির ফাতিমা জিন্নাহ মহিলা বিশ্ববিদ্যালয়ে অধ্যয়ন করেন এবং কমিউনিকেশন সায়েন্সে স্নাতকোত্তর ডিগ্রি অর্জন করেন।

## ব্যক্তিগত জীবন

বখশী ২০১২ সালের ফেব্রুয়ারিতে আদনান আমিনের সঙ্গে বিবাহ বন্ধনে আবদ্ধ হন।

## কর্মজীবন
জিও নিউজে কাজ করার আগে বখশী আরি নিউজে সংবাদ উপস্থাপক হিসেবে কাজ করতেন।পরে, ২০০৭ সালের জানুয়ারিতে, আয়েশা জিও টেলিভিশনে যোগ দেন এবং বর্তমানে তিনি পাকিস্তানের জিও টিভির সিনিয়র নিউজকাস্টার।টেলিভিশনে উপস্থাপক হিসেবে তার প্রথম উপস্থিতি ছিল জিও-এর প্রোগ্রাম *নাজিম হাজির হো-তে*। তিনি *ক্রাইসিস সেল*, *আজ কামরান খান কে সাথ*, এবং *লাকিন* তাদের স্থায়ী উপস্থাপকের অনুপস্থিতিতে উপস্থাপনা করেছিলেন।২০১৫ সাল থেকে, তিনি টক শো *নিউজ রুম* উপস্থাপনা করেন এবং তিনি জিও নিউজে একটি নতুন টকশো *রিপোর্ট কার্ড* উপস্থাপনা শুরু করেন। বর্তমানে তিনি জিএনএন (নিউজ চ্যানেল) এ কাজ করছেন। তিনি পাকিস্তানের মূলধারার মিডিয়ার সাংবাদিকদের একটি ১২ সদস্যের প্রতিনিধি দলের অংশ ছিলেন যারা ৪ জুলাই ২০১১-এ চীনের বেইজিং সফর করেছিলেন।
## পুরস্কার
২০১২ এবং ২০১৪ সালে, তিনি ৩য় এবং ৪র্থ পাকিস্তান মিডিয়া অ্যাওয়ার্ডে সেরা নিউজকাস্টার (মহিলা) পুরস্কার জিতেছিলেন।তিনি ২০১৬ সালে "সেরা বর্তমান বিষয়ক সংবাদ-উপস্থাপক (মহিলা)" এবং ২০১৭ সালে আগাহি অ্যাওয়ার্ডস দ্বারা পাকিস্তান ন্যাশনাল কাউন্সিল অফ আর্টসে অনুষ্ঠিত একটি অনুষ্ঠানে পুরস্কৃত পান।
## তথ্যসূত্র

## বহিঃসংযোগ

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সাংবাদিক
বিষয়শ্রেণী:নারী টেলিভিশন সাংবাদিক
বিষয়শ্রেণী:পাঞ্জাবি ব্যক্তি
শ্রীবৈষ্ণববাদ

**শ্রীবৈষ্ণববাদ** () বা **শ্রীবৈষ্ণব সম্প্রদায়** হলো বৈষ্ণব ঐতিহ্যের একটি সম্প্রদায়। নামটি দেবী লক্ষ্মী (শ্রী) এবং দেবতা বিষ্ণুকে বোঝায়, যাঁরা একত্রে এই ঐতিহ্যে পূজনীয়।

প্রাচীন বেদ ও পঞ্চরাত্র গ্রন্থে ঐতিহ্যটির শিকড় খুঁজে পায় যায়, অলবর এবং তাদের শাস্ত্র, নালাইরা দিব্য প্রবন্ধ দ্বারা এটি জনপ্রিয় হয়েছিল। মতবাদটির প্রতিষ্ঠাতা ঐতিহ্যগতভাবে ১০ম শতাব্দীর নাথমুনি, এবং মূল হলেন বিশিষ্টাদ্বৈত দর্শনের রামানুজ। ঐতিহ্যটি ষোড়শ শতকের দিকে দুটি সম্প্রদায়ে বিভক্ত হয়। বদকলই সম্প্রদায় বেদ বিশ্বাস করে এবং বেদান্ত দেশিকের মতবাদকে, যেখানে তেনকলই সম্প্রদায়  নালাইরা দিব্য প্রবন্ধ কে বিশ্বাস করে এবং মনবল মমুনীগলের নীতি অনুসরণ করে। শ্রীবৈষ্ণব ঐতিহ্যের তেলুগু ব্রাহ্মণরা অন্ধ্র বৈষ্ণব নামে একক স্বতন্ত্র সম্প্রদায় গঠন করে, এবং বদকলই ও তেনকলই সম্প্রদায়ের মধ্যে বিভক্ত নয়, তামিল আয়েঙ্গারদের মতন।

শ্রীবৈষ্ণব সম্প্রদায় ও অন্যান্য বৈষ্ণব সম্প্রদায়ের মধ্যে সবচেয়ে উল্লেখযোগ্য পার্থক্য তাদের বেদের ব্যাখ্যায় নিহিত। যদিও অন্যান্য বৈষ্ণব সম্প্রদায় ইন্দ্র, সবিত্র,  ভগ, রুদ্র ইত্যাদি বৈদিক দেবতাদের ব্যাখ্যা করে,
পৌরাণিক প্রতিপক্ষের মতো, শ্রীবৈষ্ণবগণ এদেরকে নারায়ণের বিভিন্ন নাম/ভূমিকা/রূপ বলে মনে করে, এইভাবে দাবি করা হয়েছে যে বেদের সম্পূর্ণটিই শুধুমাত্র বিষ্ণু শ্রদ্ধার জন্য নিবেদিত। শ্রীবৈষ্ণবগণ তাদের মধ্যে বৈদিক সূক্তগুলিকে অন্তর্ভুক্ত করার জন্য পঞ্চরাত্র হোমগুলিকে পুনর্নির্মাণ করেছেন, এইভাবে তাদের বৈদিক দৃষ্টিভঙ্গির সাথে একীভূত করেছেন।

## তথ্যসূত্র

### উৎস

* 
* 
* 
* 
* 
* 
* 
* 
* 

* 

* 
* 
* 

* 
* 
* 
* 
* 
* 

* 
* 

## আরও পড়ুন
* *Dictionary of Hindu Lore and Legend* () by Anna Dallapiccola
* *The Vernacular Veda: Revelation, Recitation, and Ritual* (Univ of South Carolina Press, Columbia, South Carolina, U.S.A. 1 January 1994), by Vasudha Narayanan
* *Understanding Hinduism*, (), by Vasudha Narayanan

বিষয়শ্রেণী:হিন্দু সম্প্রদায়
বিষয়শ্রেণী:হিন্দু দার্শনিক ধারণা
বিষয়শ্রেণী:বৈষ্ণব উপসম্প্রদায়
বিষয়শ্রেণী:ভক্তি আন্দোলন
এপালজিওরিঙ্কোস ফ্রেনাটুম

**এপালজিওরিঙ্কোস ফ্রেনাটুম** (বৈজ্ঞানিক নাম: *Epalzeorhynchos frenatum*) বা **রেইনবো শার্ক** হল সাইপ্রিনিডি (Cyprinidae) পরিবারের অন্তর্ভুক্ত দক্ষিণ-পূর্ব এশিয়ার মিঠা পানির মাছের একটি প্রজাতি। এটি রুবি শার্ক, লাল ফিন শার্ক, রেইনবো শার্ক, সাদা ফিন শার্ক ইত্যাদি নামেও পরিচিত। এটি অ্যাকুরিয়ামে চাষের জন্য একটি জনপ্রিয় মাছের প্রজাতি। এরা সাধারণত অর্ধ-আক্রমণাত্মক অ্যাকুরিয়ামের মাছ।

## বাসস্থান
এপালজিওরিঙ্কোস ফ্রেনাটুমের আদিনিবাস ইন্দো চীনের মেকং, চাও ফ্রায়া, জে ব্যাংফাই এবং মেকলং-এর অববাহিকায়। এরা নদীর তলদেশের বালুময় স্তর সহ জলে বাস করে এবং ঋতু অনুসারে প্লাবিত স্থানে স্থানান্তরিত হয়।

## খাদ্য
এরা সাধারণত শেওলা ও প্লাংকটন খায় এবং অ্যাকুরিয়ামে থাকা অবস্থায় রেডিফিড খেয়ে থাকে।

## বিবরণ
এপালজিওরিঙ্কোস ফ্রেনাটুম সাধারণত তিনটি রঙের হয়। দীর্ঘায়িত কালো, গাঢ় নীল এবং উজ্জ্বল নীল রঙের। এদের থুতনি নির্দেশিত, পেট সমতল। পাখনা লাল ও কমলা-লাল বর্ণের। মহিলাদের তুলনায়, পুরুষ এপালজিওরিঙ্কোস ফ্রেনাটুমের টেলফিন বরাবর কালো রেখা সহ পাতলা দেহ থাকে। পুরুষ মাছের রঙ উজ্জ্বল এবং ৬ ইঞ্চি বা ১৫ সে.মি. পর্যন্ত লম্বা হয়।

### বৈচিত্র্য
অ্যালবিনো এপালজিওরিঙ্কোস ফ্রেনাটুম বা অ্যালবিনো রেড ফিন শার্কমিনোর শরীর সাদা এবং পাখনা লাল/কমলা বর্ণের হয়। এরা মেজাজ ও চেহারাতে সাধারণ এপালজিওরিঙ্কোস ফ্রেনাটুমের সাথে ঘনিষ্ঠভাবে সাদৃশ্যপূর্ণ। এগুলিকে কখনও কখনও ই. মুনেন্স হিসাবে উল্লেখ করা হয়েছে, তবে এটি একটি পৃথক প্রজাতি যা খুব কমই অ্যাকোয়ারিয়াম ব্যবসায় প্রবেশ করে।

## অ্যাকুরিয়ামে
### স্বভাব
এপালজিওরিঙ্কোস ফ্রেনাটুম অ্যাকুরিয়ামের নিচের দিকে অবস্থান করে এবং অ্যাকুরিয়ামের সারফেস পরিষ্কার রাখে। নিচের এবং মধ্যের স্তরের মাছ হওয়ায় এরা অন্য মাছের অবশিষ্ট খাবার গ্রহণ করে, তবে উপরিভাগে বেড়ে ওঠা শেওলাও খেয়ে থাকে। এরা বন্য অঞ্চলে তাদের নিজস্ব প্রজাতির সাথে শান্তিপূর্ণ আচরণ করে তবে অ্যাকুরিয়ামে একসাথে রাখলে একে অপরের সাথে আক্রমনাত্মক হিসেবে পরিচিত। হুমকি প্রদর্শন এবং মারামারি ঘটতে পারে। এই লড়াইয়ের আচরণের মধ্যে মাথা এবং লেজ কাটা, এবং কামড়ানোও জড়িত।এটি প্রজনন কঠিন করে তোলে।
### ট্যাংকের প্রয়োজনীয়তা
একটি প্রাপ্তবয়স্ক রেইনবো শার্ক 24 থেকে 27&nbsp;°C (75 এবং 81&nbsp;°F) এর মধ্যের তাপমাত্রা সহ নিরপেক্ষ pH রেঞ্জে (6 থেকে 8 pH)।
### ট্যাংকমেট
রেইনবো শার্ক '''বার্বস ও রেইনবো ফিশের সাথে অ্যাকুরিয়ামে থাকতে পারে যারা ট্যাংকের উপরে এবং মধ্য স্তরের মাছ। এছাড়া ছোট আকারের মাছ রেইনবো শার্কের সাথে থাকতে পারে না। কারণ রেইনবো শার্ক তাদের তাড়া করে ভয় দেখাতে পারে।
### প্রজনন
অ্যাকুরিয়াম সেটিংয়ে রেইনবো শার্কের প্রজনন কঠিন।দক্ষিণ-পূর্ব এশিয়ার বাণিজ্যিক খামারগুলিতে বড় সংখ্যার বংশবৃদ্ধি করা হয়।

## তথ্যসূত্র

বিষয়শ্রেণী:১৯৩৪-এ বর্ণিত মাছ
সেনোটাফ, পেনাং

**সেনোটাফ** **, পেনাং (ওয়ার মেমোরিয়াল** নামেও পরিচিত), মালয়েশিয়ার পেনাংয়ের জর্জ টাউনের এসপ্ল্যানেডে অবস্থিত একটি সেনোটাফ । Cenopath সাইট এসপ্ল্যানেড এর উপকূল অবস্থিত এ *জালান তুন সৈয়দ Sheh Barakbah* এবং (রাস্তায় এছাড়াও দ্য এসপ্ল্যানেড নামে পরিচিত একটি অধ্যায় কোণে) *জালান পাদাং কোটা লামা*, (এসপ্ল্যানেড রোড) *Padang* (খোলা মাঠে) দ্বারা এবং সিটি হল যে এটি সামনে.

বর্তমান সেনোটাফ হল 1929 সালে নির্মিত মূলটির 1948 সালের পুনর্গঠন।

## বর্ণনা
সোয়ান এবং ম্যাক্লারেন দ্বারা ডিজাইন করা এবং $ 12,000 খরচে নির্মিত, আসল সেনোটাফের উদ্দেশ্য ছিল পেনাং থেকে আসা মিত্র বাহিনীর সদস্যদের স্মরণে যারা দ্য গ্রেট ওয়ারে প্রাণ হারিয়েছিলেন। সেনোটাফটিকে লন্ডনের হোয়াইটহল সেনোটাফের একটি স্কেল-ডাউন সিম্বলেন্স হিসাবে তৈরি করা হয়েছিল, গ্রানাইট ব্লক দিয়ে তৈরি এবং ব্রোঞ্জের ফলক দিয়ে সজ্জিত। সেনোটাফের উন্মোচনটি ১৯২৯ সালের স্মরণ দিবসে অনুষ্ঠিত হয়েছিল, এডওয়ার্ড, প্রিন্স অফ ওয়েলসের উপস্থিতিতে।

দ্বিতীয় বিশ্বযুদ্ধে মালয় জাপানী দখলের সময়, ১৯৪৪ এবং ১৯৪৫ সালে পেনাংয়ে মিত্রবাহিনীর বোমা হামলার সময় সেনোটাফ ধ্বংস হয়ে যায়। যুদ্ধ শেষ হওয়ার পর, চার্লস জিওফ্রে বাউচারের নেতৃত্বে স্থপতিদের একটি দল $ ৩,৫০০ খরচে প্রথম সেনোটাফের অবশিষ্ট অংশগুলি ব্যবহার করে সেনোটাফ পুনর্গঠনে সাহায্য করেছিল, যার ফলে এর মূল নকশা থেকে সামান্য বিচ্যুতি ঘটে। পুনর্নির্মিত সেনোটাফটি ১৯৪৮ সালের স্মরণ দিবসের সময় উন্মোচন করা হয়েছিল, এবং এটি বার্ষিক স্মরণ দিবসের অনুষ্ঠানের জন্য একটি স্থান হিসাবে রয়ে গেছে।

সেনোটাফের পাশাপাশি, সাইটটিতে পেনাং ভেটেরান্স অ্যাসোসিয়েশন দ্বারা নির্মিত একটি ছোট স্মৃতিফলকও রয়েছে, যা দ্বিতীয় বিশ্বযুদ্ধের যুদ্ধে নিহতদের স্মরণে (যারা থাইল্যান্ড-বার্মা রেলওয়েতে কাজ করেছিল এমন যুদ্ধবন্দী সহ), মালয়ান জরুরি অবস্থা, পরবর্তীতে পুনরায় বিদ্রোহ এবং ইন্দোনেশিয়া-মালয়েশিয়া সংঘর্ষ ।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মালয়েশিয়ার স্মৃতিস্তম্ভ ও স্মারক
বিষয়শ্রেণী:পেনাংয়ের ভবন ও স্থাপনা
বিষয়শ্রেণী:পেনাংয়ের দর্শনীয় স্থান
বিষয়শ্রেণী:প্রথম বিশ্বযুদ্ধের স্মারক